**նախագիծ 14-19**

**ՈՐՈՇՈՒՄ N**   
**«------» փետրվարի 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ՝ ԿԱՊԱՆ ՀԱՄԱՅՆՔԻ ՆԵՐՔԻՆ ՀԱՆԴ ԳՅՈՒՂՈՒՄ ԳՏՆՎՈՂ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՅՈՒՂԱՏՆՏԵՍԱԿԱՆ ՆՇԱՆԱԿՈՒԹՅԱՆ 0.23236**  **ՀԵԿՏԱՐ ՀՈՂԱՄԱՍԸ «ԱԺԴԱՆԱԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ**

**ՍԱՀՄԱՆԱՓԱԿ ՕԳՏՎԵԼՈՒ ԻՐԱՎՈՒՆՔՈՎ /ՍԵՐՎԻՏՈՒՏ/ ՏՐԱՄԱԴՐԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 21-րդ կետով,  Հողային օրենսգրքի 50-րդ հոդվածի 3-րդ մասի 1-ին ենթակետով, հաշվի առնելով ԱԺԴԱՆԱԿ ՍՊ ընկերության 29․01․2025թ․ թիվ 38-2025 գրությունը և համայնքի ղեկավարի   առաջարկությունը, **Կապան համայնքի ավագանին** **որոշում  է.**

1. Հայաստանի Հանրապետության Սյունիքի մարզի Կապան համայնքի վարչական տարածքում, Կապան համայնքի Ներքին Հանդ գյուղում գտնվող, համայնքային սեփականություն հանդիսացող 0.23236 հեկտար գյուղատնտեսական նշանակության արոտը /ծածկագիր 09-065-0201-0002/ տարեկան 23000 (քսաներեք հազար) դրամ վարձավճարով երկու տարի ժամկետով սահմանափակ օգտվելու իրավունքով (սերվիտուտ) տրամադրել «ԱԺԴԱՆԱԿ» ՍՊ ընկերությանը՝ հողամասով անցնելու կամ երթևեկելու համար։

2. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ձեռնարկել սույն որոշումից բխող գործառույթների իրականացումը:

3․ Սույն որոշումը ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

Որոշման նախագծի ընդունման նպատակն է համայնքի զարգացման ծրագրով նախատեսված ծրագրերն իրականացնելու, համայնքի բյուջեի եկամուտներն ապահովելո նպատակով համայնքային սեփականություն հանդիսացող, Կապան համայնքի վարչական տարածքում, համայնքային սեփականություն հանդիսացող, Կապան համայնքի Ներքին Հանդ գյուղում գտնվող գյուղատնտեսական նշանակության արոտը սահմանափակ օգտվելու իրավունքով (սերվիտուտ) երկու տարի ժամկետով «ԱԺԴԱՆԱԿ» ՍՊ ընկերությանը տրամադրելը՝ համաձայն ընկերության գրությանը։

**ՏԵՂԵԿԱՆՔ**

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

|  |
| --- |
|  |

Համայնքային սեփականություն հանդիսացող վերոնշյալ հողամասը սահմանափակ օգտվելու իրավունքով (սերվիտուտ) տրամադրելու թույլտվություն տալու մասին համայնքի ավագանու որոշման ընդունման կապակցությամբ համայնքի բյուջեում նախատեսվում է եկամուտների ավելացում՝ տարեկան 23 000 (քսաներեք հազար) դրամով: